hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en es es es hy nl hy hy hy hy hy hy hy hy hy hy hy hy hy hy hy hy hy en es hy hy hy hy hy hy hy hy hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy hy en ja
3 անչափահասների մայր Անուշ Ապետյանը, չլսելով որևէ մեկի հորդորները, մեկնեց առաջնագիծ։ Երբ իրավիճակը լարվեց, նա հրաժարվեց իջնել դիրքից և զոհվեց իր առջև դրված խնդիրը կատարելուց հետո։
Այդպես էլ եղավ. 36-ամյա Անուշը սեպտեմբերի 13-ին զոհվեց Ջերմուկում, երբ զենքի մեջ այլևս որևէ փամփուշտ չէր մնացել։
Հայրական տան բակում կնոջ 2 զավակներն են` 16-ամյա Սեդան և 4-ամյա Ժակը։ Խարտյաշ մազերով տղան վազվզում է բակում. բռնել հնարավոր չէ։ Ժակն արդեն կարոտել է մորը և անհամբեր սպասում է` երբ է ծառայությունից վերադառնալու, քանի որ սովոր է` մայրն ամիսը մեկ է դիրքեր գնում։ Ժակը մեզ հետ չի շփվում. խաղով է տարված, բայց տան անդամներն ասում են, որ երեխայի խոսակցության թեման միայն մայրն է` ինչեր էր գնում իր համար, ինչ լավ տեղեր տանում և դեռ տանելու… Իսկ ահա Սեդան, որը ցավից ասես 10 տարով մեծացած ու հասունացած լինի, եղբորն է նայում հոգատարությամբ, սրբում արցունքները, և ներս ենք գնում զրուցելու։
Ընտանիքը կնոջ հուշ-անկյունում է դրել նրա մեծացրած նկարը, որն Անուշը նկարել է մեկ ամիս առաջ մարտական դիրքում։ Սելֆիում Անուշը զինվորական համազգեստով է։ Դրսից ներս մտած հայրը երկար նայում է դստեր նկարին ու խոնավացած աչքերով ասում, թե պետք է բնականից տեսնեինք` ինչքան էր զինվորական համազգեստը սազում նրան։
«Մենք ընկերուհիների պես էինք, և մաման սովորեցնում էր ինձ ճիշտ ապրել։ Ինձ միշտ ասում էր` զինվորական է դառնալու, բայց լուրջ չէի վերաբերվում։ Սակայն հետո հասկացա` մաման ինչ որոշում է, անում է. հենց էդպես էլ մի օր ընտանիքով Ջերմուկ տեղափոխվեցինք, քանի որ էնտեղ պիտի ծառայության անցներ։ Դժվարն ամենասկզբում էր, երբ մաման մեկ ամսով դիրք էր գնում. մեծը ես էի, և 2 եղբայրներիս համար ես էի պատասխանատու։ Չնայած ամենաշատը կարոտն էր տանջում բոլորիս, ու մամայի բացակայության 1 ամիսը մեկ դար էր թվում։ Երբ տուն էր գալիս, իրար հերթ չտալով կողքից չէինք հեռանում»,– ասում է Սեդան։
Նա հիշում է` զինվորական դառնալուց հետո մոր բնավորությունը փոխվել էր, ավելի խիստ էր դարձել։ Անուշը զինվորականի գործն այնքան էր սիրել, որ Ջերմուկում 50 հոգանոց խումբ էր հավաքել և ուզում էր պատերազմական նախապատրաստություն սովորեցնել։
Սեդայի խոսքով` մայրը հասցնում էր ամեն ինչ` թե՛ ծառայությանը նվիրվել, թե՛ երեխաների հանդեպ հոգատար լինել, չնայած իր սերը խոսքերով չէր արտահայտում։ Աղջկա խոսքով` մայրն ամեն գիշեր հերթով ամուր գրկում էր իրենց, բայց ոչինչ չէր ասում։ Ընտանիքով արդեն որոշել էին` Սեդան միջազգային հարաբերություններ բաժնում է սովորելու, 14-ամյա եղբայրը զինվորական վարժարան էր գնում, քանի որ պետք է զինվորական դառնար, իսկ փոքրիկ Ժակն էլ մոր ազդեցությամբ ասում էր` իրավաբան է դառնալու։
Սեդայի խոսքով` մայրը կատարում էր բոլոր խոստումները։ «Երբ պատերազմը սկսվեց, մաման մեզ հետ էր, քանի որ սեպտեմբերի 24-ին նոր միայն պետք է դիրքեր բարձրանար։ Միասին նկուղ գնացինք, իսկ հետո նրա մարտական ընկերներից եկան ու մեզ Եղեգնաձոր տարան։ Երեքիս համբուրեց ու ասաց` կսպասեք ինձ, անպայման հետ եմ գալու։ Ու հետ չեկավ… Միայն էս խոստումը չկատարեց»,–ասում է աղջիկը, և աչքերն արցունքոտվում են։
Իրավիճակը փրկում է Անուշի եղբայրը` Գեղամը, որը զրույցի ընթացքում միացել էր մեզ ու լուռ նստել։ Նա սկսում է պատմել կռվի մասին` ասելով, որ Անուշը կարող էր դիրքեր չբարձրանալ, քանի որ 3 անչափահաս երեխա ուներ խնամքին, սակայն պնդել է, որ պետք է մարտական ընկերների կողքին լինել։ Իսկ այն տարածքում, որտեղ կռվել է Անուշը, կատաղի մարտեր են ընթացել։ Ավելին` բանը հասել է նրան, որ մերձամարտ է սկսվել։ Անուշին ասել են` իջնի դիրքից, բայց պատասխանել է` որտեղ ընկերները, այնտեղ էլ ինքը։ Այդ ընթացքում Անուշն իր դիպուկ կրակոցներով ոչ միայն իր գործն է արել, այլ նաև զոհված զինվորներից մեկի մարմինը ներքև է իջեցրել և կրկին գնացել դիրք։
«Մարտական ընկերներն ասում են` Անուշը տեսակով խելառ էր ու էդպես էլ մնաց մինչև վերջ։ Քանի որ թշնամին չի կարողացել դիրքը «բլիժնի բոյով» վերցնել, հրետակոծություն է սկսվել, ինչի հետևանքով էլ զոհվել են Անուշն ու իր ջոկատից Սամսոն Կոստանդյանը։ Երկուսի մարմինն էլ անմիջապես իջեցրել են ներքև։ Այդ դիրքը, ի դեպ, այժմ մեր վերահսկողության տակ է»,– ասում է Գեղամը։
Անուշի եղբայրը հերքում է նաև սոցցանցերում շրջանառվող լուրերը, թե քրոջը գերի են վերցրել, մարմինը խոշտանգել։ Գեղամն ասում է` ճիշտ է, Անուշի մարմինը արկի պայթյունից անճանաչելի էր դարձել, բայց դին խոշտանգման չի ենթարկվել։
Այժմ Անուշի երեխաները հենց Գեղամի հոգածության ներքո են` չնայած Սեդան էլ իր հերթին որոշել է ուժեղ լինել և մոր բոլոր ցանկությունները հերթով իրականացնել։ Նա հիշում է` մայրը միշտ ասել է` դժվարությունից չպետք է վախենա, ոչ մի խնդիր չպետք է թուլացնի իրեն.«Հիմա այդ խոսքերն եմ հիշում, մամայի լուսանկարին նայում և ուժ ստանում»…
Next article ՏԵՍԱՆՅՈՒԹ․ Ցույցեր Մոսկվայում
Previous article Երկրաշարժ՝ Իրանում․ այն զգացվել է Սյունիքի, Արարատի, Կոտայքի մարզերում և Երևանում
Ինչ իրավիճակ է այս պահին առաջնագծում. նոր տեղեկություններ
Թշնամու կողմն ունի տուժածներ
Երեկ հակառակորդի կրակոցից զոհված երեք զինծառայողներից մեկը հրամանատար է եղել
Ռուսաստանին հարկ կլինի ուղիղ ռմբակոծել Հայաստանը
ՖՈՏՈ. Մեկ տարի առանց Հայկոյի. տեղադրվել է սիրված երգչի արձանը
«Գիտենք, թե որտեղ քանի մարմին ունենք, բայց զինվորների աճյունները դուրս բերելիս հանդիպեցինք ուժեղ կրակի». ԳՇ պետի տեղակալ
ՊՆ-ն հաղորդագրություն է տարածել
Ադրբեջանը Վարդենիսի ուղղությամբ գրավել է մի քանի մարտական դիրք, տարածքային ամենամեծ կորուստը Ջերմուկում է․ ԳՇ պետի տեղակալ
ՏԵՍԱՆՅՈՒԹ․ Հնդկաստանի դեսպանը՝ Հայաստանին զենքի վաճառքի և Ադրբեջանին դատապարտելու մասին
ՏԵՍԱՆՅՈՒԹ․ Աղջիկներ նամակներն ուր են․ ուղարկված քաղցրավենիքի արկղում մեր զինվորները նամակ են փնտրում
ՈՒՂԻՂ․ ԳՇ պետի տեղակալը դեսպանների հարցերին է պատասխանում` կապված սահմանային լարվածության հետ
Հայաստանում հավատարմագրված դիվանագիտական կորպուսի ներկայացուցիչները ժամանել են Գեղարքունիքի մարզ
Ինչու Հայաստանին զենք չեն տալիս․ երկու տարբերակ կա
Ջերմուկում էի, երբ սկսվեց ռմբակոծությունը․ Ինչ է ասում ամերիկացի լրագրողը
Հայաստանն ու Ադրբեջանը օրակարգային 5 հարցեր են քննարկում. Գրիգորյանը` Հաջիևի հետ հանդիպման մասին
Երեկ զոհված ժամկետային զինծառողը դիրքի ավագն էր՝ ծնունդով Ապարանից
Պուտինը Անվտանգության խորհրդի օպերատիվ նիստ կհրավիրի․
Ռուբինյանը` Էրդողան-Փաշինյան հնարավոր հանդիպման մասին
Երեկ հակառակորդի կրակոցից զոհված երեք զինծառայողներից մեկը հրամանատար է եղել
Սերժը Սարգսյանը, Լևոն Տեր-Պետրոսյանը, Նիկոլ Փաշինյանը, Բակո Սահակյանը սատարել ու կանգնել են նույն մարդու կողքին
Ռուսաստանին հարկ կլինի ուղիղ ռմբակոծել Հայաստանը
Մեկ եվրոյի գինը 380 դրամ է․ արտարժույթների փոխարժեքներն այսօր
Աշխարհը փլուզվում է. Փաշինյան
Բա հարց չե՞ք տալիս , ինչո՞ւ հատկապես ձեզ զենք չեն վաճառում․ Արամ Կարապետյան
Կառավարության նիստում Նիկոլ Փաշինյանի խոսքն անչափ հուսահատեցնող էր
100 միլիոնավոր դոլարներ վճարված են, բայց զենքի մատակարարումները չեն կատարվում, այդ թվում դաշնակից երկրների կողմից. Փաշինյան
Չենք կարող Ադրբեջանին պարտադրել չկրակել, գնացեք նրա հետ համաձայնությունների․ Կարող ե՞նք այդպես հասկանալ
Նվազագույն ամսական աշխատավարձը հունվարի 1-ից 68 հազար դրամից կդառնա 75 հազար դրամ
ՏԵՍԱՆՅՈՒԹ․ Զորահավաքի հայտարարությունից հետո Հայաստանը դարձավ ամենահայտնի հանգրվանը նրանց համար, ովքեր չեն ցանկանում մասնակցել զորահավաքին.Սոբչակ
Ինչ է տեղի ունեցել երեկ սահմանին. Նիկոլ Փաշինյանը նոր մանրամասներ է հայտնում
Սահմանային իրադրությունը՝ ժամը 11:00-ի դրությամբ
Ուղիղ միացում. Կառավարության հերթական նիստը
© armlife.am : Բոլոր իրավունքները պաշտպանված են: Մեջբերումներ անելիս հղումը armlife.am-ին պարտադիր է: Կայքի հոդվածների մասնակի կամ ամբողջական հեռուստառադիոընթերցումն առանց armlife.am-ին հղման արգելվում է: